हॉकी
हॉकी के खेल में भारत ने हमेशा विजय पाई है। इस स्‍वर्ण युग के दौरान भारत ने 24 ओलम्पिक मैच खेले और सभी 24 मैचों में जीत कर 178 गोल बनाए तथा केवल 7 गोल छोड़े। भारत के पास 8 ओलम्पिक स्‍वर्ण पदकों का उत्‍कृष्‍ट रिकॉर्ड है। भारतीय हॉकी का स्‍वर्णिम युग 1928-56 तक था जब भारतीय हॉकी दल ने लगातार 6 ओलम्पिक स्‍वर्ण पदक प्राप्‍त किए। 1928 तक हॉकी भारत का राष्ट्रीय खेल बन गई थी और इसी वर्ष एमस्टर्डम ओलम्पिक में भारतीय टीम पहली बार प्रतियोगिता में शामिल हुई। भारतीय टीम ने पांच मुक़ाबलों में एक भी गोल दिए बगैर स्वर्ण पदक जीता। जयपाल सिंह की कप्तानी में टीम ने, जिसमें महान खिलाड़ी ध्यानचंद भी शामिल थे, अंतिम मुक़ाबले में हॉलैंड को आसानी से हराकर स्वर्ण पदक जीता।
सुरिंदर सिंह सोढ़ी
सुरिंदर सिंह सोढ़ी एक पूर्व भारतीय हॉकी खिलाड़ी हैं। वह 1980 में ग्रीष्मकालीन ओलंपिक, मास्को में स्वर्ण पदक जीतने वाली भारतीय हॉकी टीम का हिस्सा थे। इस ओलंपिक में सुरिंदर ने रिकॉर्ड 15 गोल किये। 1978 में पंजाब सरकार ने उन्हें महाराजा रणजीत सिंह पुरस्कार से सम्मानित किया। वह 1978 में एशियाई खेलों की रजत पदक विजेता भारतीय टीम के हिस्सा भी थे। साल 2016 में सुरिंदर सोढी पंजाब पुलिस में आईजी पद से रिटायर हुए। रिटायर होने के बाद वह राजनीती में आ गए और आम आदमी पार्टी से जुड़े बाद में वह भारतीय राष्ट्रीय कांग्रेस से जुड़ गये।